મોરબી : ૧૧ ઓગષ્ટ ૧૯૭૯ નો ગોઝારો કાળમુખો દિવસ મોરબીની પ્રજા ક્યારેય નહીં ભૂલી શકે, વિશ્વની સૌથી મોટી જળ હોનારત તરીકે જેની ગણના કરી છે તેવી મચ્છુ જળ હોનારતને ૩૯ વરસ પૂર્ણ થયા છે છતાં પણ મોરબીવાસીઓ આ ગોઝારા દિવસ હજુ હમણાં જ વિત્યો હોવાનું માની રહ્યા છે, ૩૯ વર્ષ પૂર્વે મોરબીને તાણી જનાર આ દુર્ઘટના વિશે આજની પેઢીને માહિતી મળી શકે તેવા હેતુથી ઓમવીવીઆઈ શૈક્ષણિક સંકુલ મોરબી ખાતે વિદ્યાર્થીઓને સિનિયર પત્રકાર દિલીપભાઈ બરાસરાએ બનાવેલી ફિલ્મ બતાવી ઘટનાનો તલસ્પર્શી ચિતાર પણ તેમના દ્વારા આપવામાં આવ્યો હતો.